歐陽炯

歐陽炯，係中國五代十國後蜀到宋初嘅官員、詞人，益州華陽人。歐陽炯係花間派詞人，《花間集》收有佢嘅詞17首。

生平 
歐陽炯嘅老豆係歐陽珏，係唐朝通泉縣令。佢出世喺唐昭宗乾寧三年，早年入仕五代十國中嘅前蜀，當時係後主，做中書舍人，前蜀滅亡後歸後唐，做秦州從事。孟知祥守成都，佢就返咗鄉下。

後蜀立國，佢繼續做中書舍人，廣政十二年，後蜀後主任命佢做翰林學士，950年，歐陽迥知貢舉、判太常寺。後遷禮部侍郎，領陵州刺史，轉吏部侍郎，加承旨。961年，拜門下侍郎兼戶部尚書、平章事、監修國史，成為宰相。

965年，宋朝滅蜀，歐陽炯歸咗宋朝，做右散騎常侍，之後係翰林學士，轉左散騎常侍。因爲佢擅長吹笛，宋太祖召過佢去偏殿演奏。佢又識寫詞，風格委婉，善寫女子姿態。開寶四年，宋朝滅南漢，上頭想派佢去祭南海，佢詐病唔去，得失咗太祖細佬趙光義，畀皇帝罷職，改任本官分司西京而死，年七十六歲。

佢喺蜀國時，西蜀犬馬聲色，君臣都沉溺喺娛樂中，宋太祖就認爲從佢識音樂填詞呢點就睇出。但歐陽炯喺之中算係樸素嘅人，唔多奢侈，呢點亦畀人讚。

作品舉例 
歐陽炯屬花間派詞人，係繼溫庭筠、韋莊後又一大詞人。佢來過嶺南，寫低有關嶺南嘅詞。佢現今存詞47首，分別收錄喺《花間集》同《尊前集》。

參攷資料 

類:五代十國人
類:北宋人
類:四川人
類:中國古代詩人
炯